Αττική Οδός

thumb|150px|Το σήμα του Αυτοκινητοδρόμου 6. 
thumb|150px|Το σήμα του Αυτοκινητοδρόμου 61.
εναλλ.=|μικρογραφία|150x150εσ|Το σήμα του Αυτοκινητοδρόμου 62.
thumb|150px|Το σήμα του Αυτοκινητοδρόμου 64.
thumb|150px|Το σήμα του Αυτοκινητοδρόμου 65.
thumb|150px|Το σήμα του Αυτοκινητοδρόμου 621.

Η **Αττική Οδός** είναι ένα σύστημα αυτοκινητοδρόμων στην Ελλάδα, στην περιοχή της Αττικής. Αποτελεί τον περιφερειακό δακτύλιο της ευρύτερης μητροπολιτικής περιοχής της Αθήνας. Η Νέα Αττική Οδός Παραχώρηση Α.Ε. είναι η κοινοπραξία μελέτης και κατασκευής του έργου, ενώ η *Νέα Αττική Οδός Λειτουργία ΑΕ* είναι η εταιρεία λειτουργίας, συντήρησης και εκμετάλλευσης του αυτοκινητόδρομου. Οι κύριες πόλεις της Αττικής Οδού είναι η Αργυρούπολη, η Ελευσίνα, το Μαρκόπουλο και η Ραφήνα ενώ μέσω της Αττικής Οδού συνδέονται η Λαμία και η Κόρινθος.

## Διαδρομή
μικρογραφία|Άποψη της Αττικής Οδού από ύψος του Υμηττού
Η Αττική Οδός διατρέχει την Αττική από την Ελευσίνα ως τα Σπάτα, με κύριο αυτοκινητόδρομο τον **Αυτοκινητόδρομο 6** (**Α6**) και δευτερεύοντες τους **A61** (Μαρκόπουλο - Λαύριο), **Α62** *(Ραφήνα- Αργυρούπολη)*, **Α64** *(Κορωπί-Αεροδρόμιο)*, **Α65** (*Περιφερειακή Λεωφόρος Αιγάλεω),*, οι οποίοι είναι κλάδοι του Α6. Τέλος, υπάρχει ο τριτεύων αυτοκινητόδρομος **Α621**, κλάδος του Α62.

Το τμήμα του αυτοκινητοδρόμου *Ελευσίνας - Σπάτων* (με κατεύθυνση τα Σπάτα), ξεκινά λίγο μετά το σταθμό διοδίων της Ελευσίνας και τερματίζει 3 χιλιόμετρα πριν τον Διεθνή Αερολιμένα Αθηνών «Ελευθέριος Βενιζέλος». Ο αυτοκινητόδρομος από το σημείο τερματισμού της Αττικής Οδού μέχρι το κτίριο του αεροσταθμού συντηρείται από την εταιρεία διαχείρισης του Διεθνούς Αερολιμένα Αθηνών.

## Ιστορικό
Η κατασκευή της Αττικής Οδού ξεκίνησε το 1996. Ένα μέρος της άνοιξε, μαζί με τον Διεθνή Αερολιμένα Αθηνών «Ελευθέριος Βενιζέλος», τον οποίον και εξυπηρετεί, τον Μάρτιο του 2001. Από τον Διεθνή Αερολιμένα Αθηνών «Ελευθέριος Βενιζέλος» έως το ύψος της λεωφόρου Γέρακα. Επίσης εκείνη την περίοδο είχε ανοίξει κι ένα μέρος της από το ύψος της λεωφόρου Κύμης μέχρι τον Α/Κ αυτοκινητοδρόμου Αθηνών Λαμίας. 

Στις αρχές του 2003, δόθηκε στην κυκλοφορία το τμήμα από τη Λεωφόρο Κηφισίας έως τον Διεθνή Αερολιμένα Αθηνών. Επίσης, η *Περιφερειακή Υμηττού*, είχε ασφαλτοστρωθεί μέχρι τη χρονιά αυτή και οι σήραγγες ήταν έτοιμες. Στις 3 Σεπτεμβρίου 2003, η Περιφερειακή Υμηττού δόθηκε στην κυκλοφορία. Αυτό το τμήμα του αυτοκινητοδρόμου διατρέχει τον Υμηττό και παρακάμπτει τη Λεωφόρο Μεσογείων και συνδέει τη *Λεωφόρο Κηφισίας* και τις παρακείμενες περιοχές, και το αεροδρόμιο με τα ανατολικά προάστια της Αθήνας.

Το Νοέμβριο του 2003, το δυτικό τμήμα από την Ελευσίνα προς τη Λεωφόρο Κηφισίας δόθηκε στην κυκλοφορία. Τον Απρίλιο του 2004, ένα μικρό τμήμα 2,5 χιλιομέτρων άνοιξε, συνδέοντας την Περιφερειακή Υμηττού με τη δυτική κατεύθυνση της Αττικής Οδού.

Στις 21 Οκτωβρίου 2005 ανακοινώθηκε από τον υπουργό Υ.ΠΕ.ΧΩ.ΔΕ. Γιώργο Σουφλιά ένα σχέδιο επεκτάσεων που περιλαμβάνει την επέκταση της Λεωφόρου Ελευσίνας - Σταυρού - Σπάτων νοτιοδυτικά προς τη Λεωφόρο Ποσειδώνος και νοτιοανατολικά προς Λαύριο, καθώς και την επέκταση της Δυτικής Περιφερειακής Λεωφόρου Υμηττού νότια προς Λεωφόρο Ποσειδώνος (για να συναντά την αντίστοιχη επέκταση της Λεωφόρου Ελευσίνας - Σπάτων) και ανατολικά προς Ραφήνα. Ωστόσο, μόλις ανακοινώθηκαν τα σχέδια αυτά, ξέσπασαν εξαιρετικά βίαιες αντιδράσεις από κάποιους συγκοινωνιολόγους (μεταξύ αυτών και από κάποιους κορυφαίους στον κλάδο), οι οποίοι προέβαλαν τότε τον ισχυρισμό ότι η δημιουργία νέων αυτοκινητοδρόμων, ως κίνηση, ωθεί τον τοπικό πληθυσμό να αγοράζει επιπρόσθετα αυτοκίνητα ανά οικογένεια και ότι, κατά συνέπεια, η κατασκευή αυτών των επεκτάσεων θα πυροδοτούσε τεράστια αύξηση του στόλου των αυτοκινήτων της Αθήνας και ακόμα μεγαλύτερη κυκλοφοριακή συμφόρηση στην πρωτεύουσα, αν και το ενδιαφέρον είναι ότι προηγουμένως, κατά την κατασκευή της Αττικής Οδού, 1996 - 2003, δεν είχε κανείς από αυτούς ισχυριστεί κάτι ανάλογο. Λόγω αυτών των αντιδράσεων, σημειώθηκε μια ανώφελα μεγάλη καθυστέρηση στην εκπόνηση των σχετικών σχεδίων και μελετών.

Σήμερα, από τα διάφορα σχέδια επέκτασης που έχουν ανακοινωθεί, το πιθανότερο να υλοποιηθεί αφορά την επέκταση μέχρι το Λαύριο και μία σήραγγα μέχρι τη Λεωφόρο Βουλιαγμένης.

Το διήμερο 24 και 25 Ιανουαρίου 2022, λόγω της σφοδρής χιονόπτωσης από την κακοκαιρία «Ελπίδα» και έλλειψης συντονισμού (σημειώθηκε αναθεώρηση της τελευταίας στιγμής από τους μετεωρολόγους στην πρόγνωση του ύψους της χιονόστρωσης μέσα στην Αθήνα, σε υψηλότερα επίπεδα από τα αρχικώς αναμενόμενα, αλλά δεν υπήρξε έγκαιρη ενημέρωση στην Τροχαία Αστυνομία για το τελικό ύψος της χιονόστρωσης και έτσι δεν διατάχτηκε απαγόρευση κυκλοφορίας), εγκλωβίστηκαν πάνω από 5.000 οχήματα στην Αττική Οδό για πάνω από 30 ώρες, με πάνω από 1.500 πυροσβέστες και 4.000 αστυνομικοί, με τη βοήθεια των Ενόπλων Δυνάμεων, να συνδράμουν στον απεγκλωβισμό. Αυτό, οδήγησε στην παραίτηση του Διευθύνοντος Συμβούλου της εταιρείας διαχείρισης και λειτουργίας του αυτοκινητοδρόμου.

## Ασφάλεια
Η Αττική Οδός θεωρείται ένας από τους πιο ασφαλείς δρόμους της Ευρώπης. Ο σχεδιασμός της έγινε με αυστηρά κριτήρια ασφαλείας, τα οποία περιλαμβάνουν ισχυρά προστατευτικά σε κάθε κατεύθυνση και αντιολισθητική άσφαλτο υψηλής ποιότητας, πυκνό φωτισμό και άριστη περίφραξη. Η Αττική Οδός διαθέτει κλειστό κύκλωμα καμερών παρακολούθησης, συνδεδεμένο με το Κέντρο Διαχείρισης Κυκλοφορίας, το οποίο ανιχνεύει κάθε συμβάν που λαμβάνει χώρα στον αυτοκινητόδρομο και ενημερώνει τις μονάδες παρέμβασης και συντήρησης, για να παράσχουν βοήθεια. Άλλα εξελιγμένα συστήματα ασφαλείας που υπάρχουν είναι:

* Αισθητήρες οδοστρώματος.
* Συστήματα μέτρησης του άνθρακα εγκατεστημένο στις σήραγγες.
* Σύστημα TETRA για επικοινωνία με τις μονάδες περιπολίας.
* Ηλεκτρονικοί πίνακες μεταβαλλόμενων μηνυμάτων.
* Αυτόματα συστήματα εξαερισμού των σηράγγων.

## Διόδια
Οι σταθμοί διοδίων βρίσκονται στις εισόδους των κόμβων που οδηγούν στην Αττική Οδό, και το ποσό πληρώνεται κατά την είσοδο στον αυτοκινητόδρομο. Το ποσό πληρωμής είναι το ίδιο, ανεξαρτήτως τις απόστασης που διανύεται, αλλά εξαρτάται από το είδος του οχήματος. Οι οδηγοί μπορούν να πληρώσουν είτε με μετρητά, μέσω ηλεκτρονικής πληρωμής, ή μέσω ειδικής κάρτας.

## Ανισόπεδοι Κόμβοι της Αττικής Οδού

### Αυτοκινητόδρομος 6


### Αυτοκινητόδρομος 61

### Αυτοκινητόδρομος 62

### Αυτοκινητόδρομος 64

### Αυτοκινητόδρομος 65

### Αυτοκινητόδρομος 621

:''Πηγή: Ιστοσελίδα Motorway exit list

## Συνδέσεις
Η Αττική Οδός συνδέεται με τους παρακάτω αυτοκινητόδρομους:

#### Κάθετοι Αττικής Οδού

#### Κύριοι Αυτοκινητόδρομοι

## Σιδηροδρομική πρόσβαση

Η Αττική Οδός φιλοξενεί, ανάμεσα στα δύο ρεύματα κυκλοφορίας οχημάτων, εγκαταστάσεις του Προαστιακού Σιδηροδρόμου. Αμαξοστοιχίες του Προαστιακού ξεκινούν από τον Διεθνή Αερολιμένα Αθηνών, έχοντας ως τερματικούς σταθμούς τον Πειραιά και το Κιάτο. Σταθμοί του Προαστιακού Σιδηροδρόμου υπάρχουν κοντά στους περισσότερους κόμβους του τμήματος της Ελεύθερης Λεωφόρου Ελευσίνας - Σταυρού - Σπάτων. Το τμήμα της γραμμής από τον κόμβο Λεωφόρου Δουκίσσης Πλακεντίας μέχρι και τον σταθμό του αεροδρομίου, χρησιμοποιείται και από τους συρμούς της Γραμμής 3 του Μετρό της Αθήνας.

## Φωτογραφίες

Αρχείο:Athens-Kiffisia-aerial.jpg| Άποψη του κόμβου Κηφισίας το 2004.
Αρχείο:Attiki-odos1.jpg| Ο κόμβος Αττικής Οδού και Αυτοκινητοδρόμου 64. 
Αρχείο:Attiki Odos athens 1.JPG| Άποψη της Αττικής Οδού και του The Mall Athens.
Αρχείο:Διέλευση Αττικής Οδού α.jpg| Η Αττική Οδός στα Βριλήσσια.
Αρχείο:Αττική Οδός τη Νύχτα.jpg| Η Αττική Οδός την νύχτα.


## Χάρτης
* Αττική Οδός Α6 Google Maps
* Περιφερειακή Υμηττού Α62 Google Maps
* Περιφερειακή Αιγάλεω Α65 Google Maps
* A64 Google Maps
* Α642 Google Maps

## Σημειώσεις


## Παραπομπές


## Εξωτερικοί σύνδεσμοι
* Νέα Αττική Οδός - Επίσημος δικτυακός τόπος της Νέα Αττική Οδός Λειτουργία Α.Ε. 
* ΦΕΚ 253ΑΑΠ/2015 - Χαρακτηρισμός και Αρίθμηση Αυτοκινητοδρόμων